OzLabs/hebrew-wiki-articles huggingface dataset:
מסכת כלים (כלי המקדש)

מראה הכפר עכברה ומצוק עכברה שממזרח לו, ואשר למרגלותיו לכאורה נטמנו הכלים
מסכת כלים הוא שמו של חיבור שפורסם לראשונה במאה ה-17, המתאר, לכאורה, את מקום גניזתם של אוצרות בית המקדש.

==מקור הספר==
המסכת נתפרסמה בספרו של המקובל רבי נפתלי הרץ בכרך מפרנקפורט עמק המלך, שנדפס באמסטרדם שנת ת"ח (1648), הוא כנראה הביא אותה מצפת בה שהה זמן רב, יחד עם קונטרסים רבים אחרים שהביא משם עם חזרתו לעירו. לדבריו: "אלו המשניות כתבו חמשה צדיקים גדולים, והם: שימור הלוי, וחזקיה, וצדקיה, וחגי הנביא, וזכריה בן עדו הנביא. והם גנזו הכלים של בית המקדש ועושר האוצרות שהיו בירושלים, ולא יתגלו עד יום בא משיח בן דוד במהרה בימינו, אמן ואמן כן יהי רצון." הצדיקים שהוא מזכיר הם אלו שנזכרו במסכת עצמה כמטמיני המטמון במקומות שונים, וכמחברי המסכת.

לא ידוע על אזכורים כל שהם של המסכת במקורות קדומים יותר, אך ישנם קווי דמיון בינה לבין מגילת הנחושת שנכתבה לפני כ-2000 שנה ונמצאה לפני כמה עשרות שנים, כפי שיפורט בהמשך.

==תוכן ומבנה המסכת==

המסכת אינה מחולקת לפרקים, אלא ל-12 משניות (כפי שקרויים חלקי המשנה שבפרקי המשניות). מסופר בה על מקומות מחבוא שונים, בהם הוטמנו אוצרות המקדש על ידי שימור הלוי וחבריו, ועל ידי מלאכים שונים. לפי שמות המטמינים, הרכב האוצרות ומקומות המחבוא נראה כי מדובר באוצרות בית המקדש הראשון, אך לדעת בן-ציון לוריא בספרו על מגילת הנחושת מדובר באוצרות בית המקדש של הורדוס.

קטע מתוך המסכת:

==עין כחל==
רוב מקומות הגניזה המוזכרים במגילה נמצאים כנראה בבבל, מקום אחד הנמצא בארץ עורר עניין רב.

באחת המשניות מסופר:

במשך הזמן התפתחה מסורה שזיהתה את המקום באחד המעיינות שבסביבת צפת, (יש טוענים שמסורה זו בטעות יסודה כי הנוסח המקורי הוא עין-כתל, אך עיון ב"עמק המלך" מהדפוס הראשון, מכריע כי הנוסח המקורי הוא אכן עין כחל):

לפי כמה מקורות, כאשר ניסה נפוליון לכבוש את הארץ, הורה לחפש את כלי המקדש הגנוזים שם לפי המסורה, אך אלו לא נמצאו. כך למשל מספר משה ריישר כי בשנת 1799 חיפש צבא נפוליאון בונפרטה אחר המטמון. וכך הוא מתאר את המקום:

== הזיקה בין מגילת הנחושת למסכת כלים ==
כאשר נמצאה מגילת הנחושת במערות קומראן, נמצאו קשרים בין החיבורים השונים: התוכן בשני החיבורים מדבר ברשימת מקומות בהם הוטמנו אוצרות, תוך כדי פירוט האוצרות והמקומות. כפי שמוזכר במסכת עצמה (משנה ב) היא נרשמה לראשונה בידי כותביה על לוח נחושת, ממש כמו מגילת הנחושת:

בנוסף לכך, במגילת הנחשת מופיע כמה פעמים השם כחלת או תל כחלת, כמקום הטמנתם של רבים מהאוצרות, מה שמזכיר מאוד את השם עין כחל המפורסם ממסכת כלים. אם כי החוקרים נוטים למקם את כחלת לא בצפון כפי המסורה שהתפתחה סביב עין כחל, אלא בסביבות ירושלים וים המלח.

==ראו גם==
*מסכת כלים
*מגילת הנחושת
*אוצרות בית המקדש

==קישורים חיצוניים==
*
* [http://www.snunit.k12.il/heb_journals/aretz/248019.html נפוליאון בעקבות אוצר המקדש] מאת עמנואל דמתי (מתוך "טבע וארץ")
* - עם תמונה של המקום: "חצוב מעט בעובי ההר כדמות שער וסתום"

קטגוריה:ספרי מדרשים
קטגוריה:בית המקדש
קטגוריה:כלי המקדש
קטגוריה:ספרי מדרשים ארץ-ישראליים
מקלט הקופים הישראלי

[[למור זנב-טבעת במקלט הקופים הישראלי|ממוזער|שמאל]]
[[קולובוס אנגולי במקלט הקופים הישראלי|ממוזער|שמאל]]
[[מקוק ברברי במקלט הקופים הישראלי|ממוזער|שמאל]]

מקלט הקופים הישראלי - מרכז הצלה וחינוך (נקרא בעבר פארק הקופים) הוא עמותה שהוקמה בשנת 1996 במטרה להציל ולשקם קופים במדינת ישראל. מקומו ביער בן שמן, ליד מושב גמזו וכפר דניאל.

==היסטוריה==
משנת 1996 הפעילה העמותה מקלט לקופים ביער בן שמן. המקלט משקם קופים לאחר שנערכו עליהם ניסויים מדעיים ורפואיים וכן קופים שהוברחו לישראל, גודלו בניגוד לחוק או נקלעו למצוקה. במקלט לומדים הקופים בהדרגה כיצד לחיות שוב בחברת קופים, יכולת החיונית לרווחתם הנפשית. המקלט מוכר כמתקן מוגן על פי חוק צער בעלי חיים ופועל בשיתוף פעולה עם המשרד להגנת הסביבה, רשות הטבע והגנים והשירותים הווטרינריים.

בין השנים 2013-2015 קלטה העמותה 650 קופות שניצלו מ"חוות מזור" וקיבלו בית חם בשטח העמותה. קליטת הקופות נעשה בשיתוף פעולה ובתמיכת המשרד להגנת הסביבה.
בדצמבר 2021 נענתה העמותה לבקשת רשות הטבע והגנים ולקחה אחריות על 1060 קופים שעדיין נותרו בחוות מזור על מנת לשפר ולהעשיר את חייהם עד שניתן יהיה להוציא את כולם ולהעבירם למקלט הקופים בבן שמן או למקלטים בעולם. 

מקלט הקופים הישראלי הוא מקלט הקופים היחיד בישראל ומהגדולים בעולם. 

העמותה מציעה סיורים לימודיים וחווייתיים לכל הגילאים בחלק קטן משטח המקלט, הפתוח לביקורים.

== הקופים במקלט ==
==== קופי העולם הישן ====
*מקוק ברברי
*בבון המצרים
*מקוק סרטנים
*לנגור
*למור קטה
*גונון לבן סנטר
*גונון ירוק
*למור חום
*מקוק שחור
*קולובוס אנגולי
*מקוק רזוס

==== קופי העולם החדש ====
*דורוקולי
*קפוצ'ין חום
*קוף סנאי מצוי 
*מרמוסט מצוי

==קישורים חיצוניים==

*
* מסמכי [https://www.guidestar.org.il/organization/580283810/documents קרן מקלט הקופים הישראלי] באתר גיידסטאר, משרד המשפטים

קטגוריה:ישראל: גני חיות
קטגוריה:ישראל: וטרינריה
קטגוריה:שפלת יהודה
סמואל ברוקנטל

סמואל פון ברוקנטל
הברון סמואל פון ברוקנטל (26 ביולי 1721, לשקירך – 1803, סיביו) היה משפטן ואיש מנהל גרמני, בן לקהילת הסקסונים הטרנסילבנים, שכיהן כמושל טרנסילבניה מטעם בית המלוכה הבסבורג, מ- 6 ביולי 1774 ועד 9 בינואר 1787. ברוקנטל החזיק בתואר ברון של האימפריה הרומית הקדושה והיה יועצה האישי של הקיסרית מריה תרזה.
הברון נודע באותה עת, כאחד מאספני האומנות והמטבעות הגדולים ביותר באותה התקופה.

על שמו נקראת כיום גימנסיה, בסמיכות לארמונו בסיביו, והיא בית הספר הגרמני הוותיק ביותר בשטחי רומניה של היום. הארמון שלו משמש בית למוזיאון הלאומי ברוקנטל הקרוא על שמו, המכיל את אוספיו והוא המוזיאון לאמנות הוותיק ביותר במרחב רומניה (משנת 1817).

==קישורים חיצוניים==

קטגוריה:אספני אמנות
קטגוריה:ברונים גרמנים
קטגוריה:סקסונים טרנסילבנים
קטגוריה:חברי הבונים החופשיים
קטגוריה:גרמנים שנולדו ב-1721
קטגוריה:גרמנים שנפטרו ב-1803
המלך מת, יחי המלך!

המלך מת, יחי המלך! [[לואי החמישה עשר בן החמש, בטקס קבלת התואר, ב-1 בספטמבר 1715, יום מותו של המלך הקודם, לואי הארבעה עשר]]
המלך מת, יחי המלך! (בעברית לעיתים: המלך מת, יחי המלך החדש!; בצרפתית: ) היא הכרזה מסורתית המסמלת את מעבר השלטון בין מונרך אחד ליורשו, עם מותו של הראשון וללא אינטררגנום. חלקה הראשון של ההכרזה מתייחס למלך המת, ואילו חלקה השני – למלך היורש. מקורה של ההכרזה הוא בחוק "המת מוריש לחי" (le mort saisit le vif), שלפיו העברת המלוכה מתבצעת מיד עם מות המלך הקודם.

השימוש בהכרזה נעשה לראשונה בהכתרתו של שארל השביעי, מלך צרפת, לאחר מותו של אביו, שארל השישי, בשנת 1422. באופן מסורתי, נישאה ההכרזה על ידי הדוכס מאוזה, מבכירי האצולה הצרפתית, בעת שארון הקבורה עם עצמותיו של המלך הקודם הורד לקברו מתחת לבזיליקת סן-דני.

ההכרזה תפסה את מקומה עד מהרה גם בקרב האנגלים, משום ששיקפה מסורת דומה שהייתה באנגליה, לפיה המדינה לעולם לא תהיה בלא מונרך, שקיבלה חיזוק מכך ששפתה העיקרית של האצולה האנגלית הייתה בעבר צרפתית. מקורה של מסורת זו הוא בשנת 1272, אז הלך לעולמו הנרי השלישי, מלך אנגליה, בעת שבנו, אדוארד הראשון יצא להילחם במסעי הצלב. על מנת למנוע מלחמת אזרחים בשל סדר הירושה, יצאה המועצה המלכותית בהצהרה: "כס המלוכה לעולם לא יהא ריק; המדינה לעולם לא תהא בלא מונרך". אשר על כן, אדוארד הוכרז לאלתר למלך, ומלך בהיעדרו עד אשר חזר לאנגליה בעקבות קבלת ההודעה על מות אביו. יחד עם זאת, ההכרזה איננה חלק מהטקסט הרשמי של עלייתו לשלטון של המונרך, אלא נאמרת רק מתוקף מסורת, וכך גם באשר לקריאתה בראש חוצות.

==ראו גם==
* הורשת הכתר
* מועצת העלייה

קטגוריה:מלוכה
קטגוריה:אמרות כנף
קטגוריה:מילים וביטויים בצרפתית
קטגוריה:ממלכת צרפת
איי קיימן במשחקים האולימפיים

איי קיימן משתתפים במשחקים האולימפיים מאז אולימפיאדת מונטריאול (1976). האיים הם מושבת כתר בריטית, אך בריטניה אפשרה את הקמתו של ועד אולימפי עצמאי ב-1973, כשם שהתירה לעשות כן בטריטוריות ובמושבות אחרות בריבונותה. מאז החלה להשתתף במשחקים, נעדרה מהם המושבה רק פעם אחת, כשהצטרפה לחרם שהובילה ארצות הברית על אולימפיאדת מוסקבה (1980), בעקבות הפלישה הסובייטית לאפגניסטן.

הישגיהם של הספורטאים מאיי קיימן היו נמוכים למדי לאורך השנים. להישג השיא הגיעה האצנית סידוני מאת'רסיל, שהעפילה לשלב הגמר בריצת 200 מטר באולימפיאדת בייג'ינג (2008), וסיימה במקום השמיני. באולימפיאדת לונדון (2012) העפיל קימאר היימן לשלב חצי הגמר בריצת 100 מטר, אך ויתר על ההשתתפות בשל פציעה.

אולימפיאדת ונקובר (2010) הייתה אולימפיאדת החורף הראשונה בה השתתף ספורטאי מאיי קיימן, גולש הסקי האלפיני דאו טרוורס. הוא התחרה גם באולימפיאדת סוצ'י (2014) אך נפצע במהלכה ופרש.

==ראו גם==
* איי קיימן במשחקים האולימפיים לנוער

==קישורים חיצוניים==

* [http://www.caymanolympic.org.ky/ אתר הוועד האולימפי של איי קיימן]

קטגוריה:איי קיימן: ספורט
קטגוריה:מדינות במשחקים האולימפיים
איי הבתולה הבריטיים במשחקים האולימפיים

איי הבתולה הבריטיים משתתפים במשחקים האולימפיים מאז אולימפיאדת לוס אנג'לס (1984). האיים הם טריטוריה בריטית, אך בריטניה אפשרה את הקמתו של ועד אולימפי עצמאי, בדומה למושבות ולטריטוריות אחרות בריבונותה. 

הישגיהם של הספורטאים מאיי הבתולה הבריטיים נמוכים למדי. באולימפיאדת בייג'ינג (2008) העפילה האצנית טאהישה האריגן לשלב רבע הגמר בריצת 100 מטר משוכות. היא השיגה את התוצאה ה-16 בטיבה, אך לא העפילה לחצי הגמר, מאחר שסיימה במקום החמישי במקצה שלה.

איי הבתולה הבריטיים השתתפו בשתי אולימפיאדות חורף, אולימפיאדת סרייבו (1984) ואולימפיאדת סוצ'י (2014), לכל אחת מהן שלחה נציג אחד.

==ראו גם==
* איי הבתולה הבריטיים במשחקים האולימפיים לנוער

==קישורים חיצוניים==

* [https://web.archive.org/web/20190407065902/http://www.bviolympics.com/ אתר הוועד האולימפי של איי הבתולה הבריטיים]

קטגוריה:איי הבתולה הבריטיים: ספורט
קטגוריה:מדינות במשחקים האולימפיים
כדורגל בפינלנד

[[יארי ליטמאנן, שיאן ההופעות ומלך השערים של נבחרת פינלנד]]
הכדורגל בפינלנד, בניגוד למרבית המדינות האירופיות האחרות, אינו ענף הספורט הפופולרי ביותר, מאחר שהוא נופל אחרי ההוקי קרח שבעל פופולריות גדולה במדינה והספורט הלאומי, פסאפאלו. עם זאת, לכדורגל עדיין יש תפקיד חשוב בפינלנד, והענף נהנה מהתקדמות עקבית המתבטאת בפופולריות של המשחק במדינה, במיוחד בקרב צעירים וילדים. התאחדות הכדורגל של פינלנד היא הגוף המנהל את הענף, והיא כוללת למעלה מ-1,000 מועדונים החברים בה ולמעלה מ-100,000 שחקנים רשומים.

משחק הכדורגל הובא לראשונה לפינלנד במהלך שנות ה-90 של המאה ה-19 על ידי ספנים אנגלים, ושוחק לראשונה בטורקו. התחרות הלאומית הראשונה במסגרת הענף נערכה בשנת 1906, ובה ניצחה קבוצה שייצגה בית ספר מטורקו. התאחדות הכדורגל של פינלנד נוסדה ב-1907, והצטרפה לפיפ"א שנה לאחר מכן. בשל חשיבותו הנמוכה יחסית של הענף בפינלנד מבחינה היסטורית, המדינה מעולם לא הצטיינה במיוחד בכדורגל ביחס למדינות אחרות. מאז שנות ה-80, בשל התחדשות שנעשתה בכדורגל הפיני, ייצאה המדינה מספר כדורגלנים בולטים ברמה הבינלאומית, כדוגמת יארי ליטמאנן, סמי הופייה, מיקאל פורסל, טימו טאיניו ויוסי יאסקליינן.

==תחרויות מועדונים==

בין השנים 1908 ו-1930, אלופת פינלנד בכדורגל נקבעה בתחרות גביע. בשנת 1930 הוקמה הליגה הבכירה בכדורגל הפיני, "מסטרוסריה", שקבעה את זהות האלופה. בשנת 1990 שונה שם הליגה ל"וייקוסליגה", וכיום היא כוללת 12 קבוצות.

הליגה השנייה בחשיבותה בפינלנד היא ה"איקננליגה" שכוללת 14 קבוצות. מתחת לליגה זו ישנן ליגות נמוכות, המחולקות לבתים לפי אזורן הגאוגרפי של הקבוצות. למעט הליגה הבכירה שמנוהלת באופן עצמאי, כל ליגות הכדורגל בפינלנד מנוהלות על ידי התאחדות הכדורגל של פינלנד.

הגביע הפיני, שנוסד בשנת 1955, הוא טורניר הגביע הלאומי של פינלנד, והוא פתוח לכל המועדונים החברים בהתאחדות הפינית. לטורניר הגביע של שנת 2008 נרשמו 361 קבוצות על מנת לקחת חלק בתחרות - כולל קבוצות מכל הליגות הנמוכות, קבוצות ותיקים וקבוצות נוער. קבוצת פ.צ. האקה מחזיקה בשיא הזכיות בטורניר, עם 12 זכיות. מלבד הגביע הפיני, משוחק גם טורניר גביע הליגה הפינית, הנערך לפני פתיחת העונה.

בניגוד למרבית מדינות העולם האחרות ובדומה לנהוג במדינות צפון אירופה, עונת המשחקים של כל תחרויות הכדורגל המקומיות בפינלנד נערכות בשנה קלנדרית - נמתחות על פני האביב, הקיץ והסתיו, במשל מצבי מזג אוויר שונים. שיטה זו נמצאת בשימוש גם בשאר המדינות הנורדיות. בכל עונה, הקבוצה שזוכה באליפות הליגה הפינית הבכירה נכנסת למוקדמות ליגת האלופות בעונה שלאחר מכן, בעוד שהקבוצות שסיימו במקומות השני והשלישי, בנוסף לקבוצה שזכתה בגביע הפיני, נכנסות למוקדמות הליגה האירופית. קבוצת ה.י.ק. הלסינקי מחזיקה בשיא הזכיות באליפות פינלנד, עם 21 זכיות.

==נבחרת לאומית==

הנבחרת הלאומית של פינלנד מייצגת פינלנד בתחרויות בינלאומיות מאז שנת 1911. היא ערכה את משחקה הבינלאומי הראשון נגד נבחרת שוודיה, והפסידה בו 2–5. הנבחרת דורגה בשיאה במקום ה-33 בדירוג העולמי של פיפ"א, בשנת 2007. פינלנד השתתפה פעם אחת בטורניר הכדורגל האולימפי, באולימפיאדת סטוקהולם 1912 שבה סיימה במקום הרביעי. היא מעולם לא הצליחה להעפיל לגביע העולם. את הופעת הבכורה שלה באליפות אירופה עשתה במסגרת יורו 2020. השחקן אשר מחזיק במספר הרב ביותר של הופעות ושל שערים במדי נבחרת פינלנד הוא יארי ליטמאנן.

==ראו גם==

==קישורים חיצוניים==

* [http://www.palloliitto.fi/ אתר התאחדות הכדורגל הפינית]

*
עיגול לטובה

עיגול לטובה היא עמותה המעודדת תרומות קטנות לעמותות. באמצעות הוראה קבועה, ניתן לעגל כלפי מעלה כל עסקה בכרטיס אשראי או לעגל כלפי מטה את השכר נטו בתלוש המשכורת החודשי ואת ההפרש לתרום לעמותה או למטרה על פי רשימה גופים באתר "עיגול לטובה". הכסף הנתרם מועבר לעמותות הנבחרות. עיגול לטובה נוסדה בשנת 2008 על ידי אורני פטרושקה, יעקב בורק ויהושע אגסי. 

נכון לאוקטובר 2019, למעלה מ-294,000 איש תורמים באמצעות עיגול לטובה ומעבירים, מדי חודש, כ-4 ש"ח בממוצע, וסכום הכסף שנתרם הוא כ-55 מיליון ש"ח.

==פעילות העמותה==
העמותות העומדות לבחירת התורם הן עמותות שעברו את מבדקי "מידות – שיקוף ודירוג עמותות", חברה לתועלת הציבור וללא כוונת רווח, שמדרגת אותן ומנתחת את התחומים שבהם הן פועלות, כדאי לאמוד את יכולתן להשיג את היעדים והמטרות שלהן. 

בנוסף, העמותות עוברות סינון בידי ועדה ציבורית שבראשה עומד שופט בית המשפט העליון בדימוס פרופ' אליקים רובינשטיין. כל העמותות החברות בעיגול לטובה מחויבות באישור ניהול תקין ובסעיף 46א' לזיכוי התרומה במס.

נכון ל-2019, עיגול לטובה מסייעת ל-168 עמותות, המחולקות ל-10 תחומי פעילות שונים: הגנת הסביבה ובעלי חיים, אנשים עם מוגבלויות, בריאות, חינוך, ילדים ונוער בסיכון, נשים במצוקה, סובלנות וזכויות אדם, אזרחים ותיקים וקהילות נזקקות, רווחה ותעסוקה, ותרבות והתנדבות.

התורמים יכולים לבחור לתרום בשלוש אופנים שונים:

* תרומה ישירות לארגון ללא כוונת רווח (עמותה או חברה לתועלת הציבור).
* תחום – כאשר התרומה תחולק באופן שווה בין כל הארגונים המשויכים לתחום הנבחר.
* כללי (ברירת המחדל) – התרומה מחולקת באופן שווה בין כל הארגונים שמופיעים ברשימה.
בשנת 2018 העבירה עיגול לטובה לעמותות החברות תרומות בסך 10,332,000 ש"ח. בנוסף היו לה הכנסות מתרומות בסך למעלה מ-1.5 מיליון ₪. סך ההוצאות של העמותה בשנה זו עמדו על למעלה מ-1.2 מיליון ש"ח.

באוקטובר 2023, בזמן מלחמת חרבות ברזל, יצאה העמותה בקמפיין פרסום עם קשת 12 שמטרתו לגייס כסף לתושבי הדרום ולכוחות הביטחון.

==קישורים חיצוניים==

* 

* 
* 

== הערות שוליים ==

קטגוריה:סוציולוגיה של הנתינה
קטגוריה:ישראל: עמותות
ניקולו סאגרדו

ניקולו סאגרדו (באיטלקית: Nicolò Sagredo; 8 בדצמבר 1606 - 14 בדצמבר 1676) היה הדוכס ה-105 של ונציה. סאגרדו כיהן כדוג'ה מאז בחירתו ב-6 בפברואר 1675 ועד פטירתו, כשנתיים לאחר מכן.

==קורות חיים==
ניקולו נולד בוונציה לזכריה סאגרדו ולפאולה פוסקארי. רצונו של ניקולו לפעול בתחום הפוליטיקה נפגע משמו הרע של אביו - האב נטש את משמרתו באמצע קרב בואלגיו בשנת 1630, במסגרת מלחמת הירושה של מאנטובה. נטישה זו הביאה לפגיעה בשמה הטוב של המשפחה וגם ביכולתו של ניקולו להתקדם בסולם המשרות הציבורי. מלחמת כרתים אפשרה לבני המשפחה לרכוש מחדש שם טוב לעצמם, ולאחר שכמה מבניה מתו מות גיבורים, התאפשר שובם של בני המשפחה הנותרים לחיים הפוליטיים. סאגרדו עשה בצעירותו חיל רב בעסקים, ומשפחתו התעשרה. לאחר שנכנס לחיים הפוליטיים כיהן כשגריר לה סרניסימה במספר מדינות, ולבסוף מונה לתפקיד פרוקורטור. 

לאחר מותו של הדוג'ה דומניקו קונטאריני השני, ב-26 בינואר 1675, היה סאגרדו מועמד מועדף ונבחר לתפקיד הדוג'ה במהירות ב-6 בפברואר 1675. כמקובל, סאגרדו ערך נשפים וחגיגות לחוג את בחירתו. אהבתו של סאגרדו לנשפים התבטאה גם בנשף הנישואין שנערך מדי שנה המסמל את נישואיה הטקסיים של ונציה אל הים. נשף זה נערך בשנת 1676 בפאר שלא היה כדוגמתו לפניו ואחריו.

סאגרדו נפטר ב-14 באוגוסט 1676.

==קישורים חיצוניים==

קטגוריה:דוכסי ונציה
קטגוריה:פרוקורטורים של סן מרקו
קטגוריה:ילידי 1606
קטגוריה:נפטרים ב-1676
יצחק ענפי

יצחק ענפי
יצחק ענפי (בירנצוויג) (1899 - 19 ביולי 1959) היה סופר, פובליציסט ומורה ישראלי.

==תולדות חייו==
ענפי נולד בפולין, בעיירה סנדומייז'. הוא קיבל חינוך מסורתי, למד בישיבה והוסמך לרב. הוא השתלם בכוחות עצמו, למד עברית והיה ציוני. ענפי שאף לעלות לארץ ישראל ולהשתלם בסמינר בית הכרם בירושלים.

במלחמת העולם הראשונה עזב את פולין והתיישב בבלגיה בעיר אנטוורפן, שם נישא לפנינה זילברברג (ילידת פולין) ובנה את ביתו. נולדו להם שלושה ילדים.

בשנים אלו עסק בהוראה בבית הספר "תחכמוני" מיסודו של הרב משה אביגדור עמיאל.

בשנת 1933 עלה לישראל עם משפחתו ועסק בהוראה בהרצליה ורמת גן.

נפטר בשנת 1959 ונטמן בבית העלמין קריית שאול.
==יצירתו==
בגיל צעיר התחיל יצחק בפולין בכתיבת פרוזה ושירה. לאחר מעברו לבלגיה החל לפרסם שירים וסיפורים בעיתונות היידיש המקומית. כמה משיריו ומאמריו תורגמו לפלמית והולנדית והופיעו בכתבי יד מקומיים.

יצחק ענפי כתב רשימות וטורים לעיתוני "הארץ", "היסוד", "הצופה" ו"הצופה לילדים".

בשנת 1956 פורסם סיפורו "ניסל הסבל" אודות חיי עיירה יהודית בפולין במסגרת הספר "חמישים סיפורים", בהוצאת "מוסד הרב קוק".

בשנת 1958 יצא ספרו "בשבילי המקרא" ב"הוצאת יבנה", בו כתב והרחיב על סיפורי המקרא.

בשנת 1960, ביום השנה לפטירתו, יצא ספרו "יחיד בין רבים" (בהוצאת יבנה), המתאר דמויות יהודים כפריים בודדים בתוך הכפר הנכרי. בחלקו השני הנציח את דמויות העיירה צוייזמיר, שהיא ערש ילדותו. יצחק ענפי סיים לכתוב את הספר, אך לא זכה להוציא אותו לאור בחייו.

בשנת 2009, כ-40 שנה לאחר מותו, פורסם אוסף מכתביו הכולל משלים, אגדות וסיפורים בשירה ובפרוזה, במסגרת הספר "בשבילי הגן". כלל היצירות בספר זה מתייחסות לאדם וליחסיו עם החי והצומח שבסביבתו.

==לקריאה נוספת==
* ענפי, יצחק, "בשבילי המקרא", הוצאת יבנה, תשי"ח
* ענפי, יצחק, "יחיד בין רבים", הוצאת יבנה, תש"ך
* פלאי, פנחס, "חמישים סיפורים", הוצאת מוסד הרב קוק, תשי"ז
==הערות שוליים==

קטגוריה:משוררים כותבי עברית
קטגוריה:סופרים כותבי עברית
קטגוריה:ישראלים שנפטרו ב-1959
אייסבלומה

אייסבלומה (בגרמנית: Eisblume) היא להקת פופ רוק גרמנית.

הסינגל הראשון ששחררה הלהקה, בשנת 2008, נקרא "Unter dem Eis" (מתחת לקרח). הסינגל השני ששוחרר הוא "Eisblumen", גרסת כיסוי של להקת Subway to Sally משנת 2005.

אלבומהּ הראשון של הלהקה, Unter dem Eis, יצא במרץ 2009 בהפקת חברת יוניברסל, והגיע באותה שנה ל-Top Five hit single עם הסינגל Eisblumen.

הלהקה נבחרה לפרס ה"ECHO" עבור הקליפ הטוב ביותר (לשיר Eisblumen).

בינואר 2012 הוציאה הלהקה אלבום אולפן שני - Ewig.

==חברי הלהקה==
*"ריה" (סוטיריה שנק) (Sotiria Schenk) - שירה
*גולו שולץ (Golo Schultz) - קלידים
*פיליפ שראדט (Philipp Schardt) - באס
*פיליפ שאדרברודט (Philipp Schadebrodt) - תופים
*כריסטוף הסלר (Christoph Hessler) - גיטרה

==קישורים חיצוניים==

* 

קטגוריה:להקות גרמניות
קטגוריה:להקות פופ רוק
הבלעת תחומין

הבלעת תחומין (או הבלעת תחומים) היא עיקרון בדיני תחום שבת, ולפיו אם ישנה חפיפה כל שהיא בין שני תחומי שבת של אדם אחד, רואים את שני התחומים כתחום אחד והאדם רשאי להלך בכולו. 

==רקע==
בשבת, כברירת מחדל לכל אדם ישנו תחום שבת אחד, שהוא מרחק של 2000 אמות (כ־1 ק"מ) סביב השטח המיושב בו האדם שוהה בשעת כניסת השבת. בנוסף לכל אדם ישנו תחום ד' אמות סביבו, לדוגמה במקרה ובו אדם יצא מתחום השבת שלו, יש לו תחום נוסף של ד' אמות בו מותר לו לנוע, וחל עליו איסור לצאת חוץ ממנו ולחזור לתחום השבת הראשוני.

==דוגמאות לכלל זה==
*מי שיצא מרחק קצר (פחות מד' אמות) מתחום השבת שלו, יש המתירין לו לחזור בחזרה לתחום השבת שלו, היות שתחום ד' אמותיו מתחבר אל תחום השבת המקורי שלו. 
* אדם שיצא ברשות מתחום השבת (לדוגמה, לצורך הצלת נפשות), ולאחר שיצא מתחום השבת הראשוני נודע לו ששוב אין צורך בעזרה. במקרה זה חכמים נתנו לו תחום שבת חדש של 2000 אמות סביב המקום בו הוא עומד כעת, ואם ישנה חפיפה בין תחום זה לתחום השבת הראשוני - האדם רשאי לחזור לתוך היישוב ממנו יצא.

==מקור==
במשנה נאמר: . פירוש המשנה הוא, שאדם שיצא מתחום השבת שלו לצורך פיקוח נפש, ולאחר שיצא התברר לו שאין עוד צורך בעזרה, חכמים נתנו לו תחום שבת חדש סביב המקום בו הוא עומד כעת. אם הוא עדיין לא יצא מתחום השבת הראשוני, הוא רשאי לחזור אליו.

בגמרא נחלקו האמוראים בפירוש המשנה: .

===מחלוקת האמוראים===
ישנם שני פירושים למחלוקת האמוראים. על פי הפירוש העיקרי, האמוראים נחלקו בעצם קיומה של הבלעת תחומין. לפי רב שימי בר חייא קיים מושג כזה, ובמקרה של חפיפה בין שני תחומי השבת, האדם רשאי לשוב לתחומי הראשוני, בעוד רבה חולק על קיום המושג, ולכן נאלץ לפרש את המשנה באופן שאינו קשור להבלעת תחומין.

לפי הפרשנות השנייה, שני האמוראים מודים בעצם קיום המושג 'הבלעת תחומין', והמחלוקת ביניהם היא שלפי רב שימי כאשר שני התחומים מתחברים יחד, אנו מחשיבים אותם לתחום אחד גדול על ידי סברת "הבלעת תחומין", ומכיוון שכך יכול האדם להסתובב בכל שטח התחומים בחופשיות. לעומת זאת רבה אינו מעניק להבלעת התחומים זה בזה משמעות כתחום רחב אחד, אך יש לחיבור התחומים השפעה מסוימת: באופן רגיל, כאשר אדם עוקר מביתו משבת במטרה לעבור למקום אחר מחוץ לאלפיים האמה כדי להציל נפשות, מתבטלת ה"שביתה" בביתו הישן, ושוב נחשב הדבר כאילו שובת הוא במקום אליו הוא מתעתד ללכת (גם אם אחר כך חזר בו). אך כאשר המקום השני ותחומיו נמצאים בתוך תחום השבת של ביתו, אין מתבטלת שביתתו הראשונה בכך שהוא חפץ לעקור וללכת להציל נפשות בתחום האחר, ועדיין יכול הוא ללכת אלפיים אמה לכל רוח.

===נקודות הסכמה===
במקרה פרטי אחד קיימת הסכמה בין רבה ורב שימי, והיא במערה שיש לה שני פתחים משני צדדיה, שאז, נמדדים אלפים האמה מכל פתח באופן נפרד, ומדין "הבלעת תחומין" אנו מחשיבים את שני התחומים לתחום אחד ארוך. רבה, מסביר את החילוק בין הבלעה כזו להבלעת תחומין רגילה שעליה הוא חלוק, בכך שכאשר שני התחומים באים מחמת שביתה אחת, ניתן להחשיב אותם כתחום אחד ארוך, אך לא כאשר שני התחומים באים מחמת שתי שביתות שונות.

==לקריאה נוספת==
*הרב משה טננהויז, [http://www.hebrewbooks.org/pdfpager.aspx?req=19968&hilite=5d2c6130-f475-4920-a612-92a88742ce4c&st=%D7%94%D7%91%D7%9C%D7%A2%D7%AA+%D7%AA%D7%97%D7%95%D7%9E%D7%99%D7%9F&pgnum=287 בדין פי תקרה יורד וסותם"] בספרו "מורשת משה" באתר hebrewbooks 

==הערות שוליים==

קטגוריה:עירובי תחומין
סלמנדרת ענק

סלמנדרת ענק (שם מדעי: Andrias) היא סוג ממשפחת הסלמנדרות הענקיות שמרחב מחייתה ביבשת אסיה. סוג זה הוא בעל החיים הגדול בסדרת בעלי הזנב יחד עם סלמנדרת הענק היפנית שיכולה להגיע לגודל של 1.44 מטר, סלמנדרת הענק הסינית שיכולה להגיע לגודל של 1.80 מטר, וסלמנדרת שויכצרי, שבתור מין נעלם ידוע עליה רק ממאובנים, אך היא דומה מאוד לסלמנדרת הענק הסינית.

==מינים==
*סלמנדרת ענק יפנית (Andrias japonicus)
*סלמנדרת ענק סינית (Andrias davidianus)
*סלמנדרת ענק דרום-סינית (Andrias sligoi)
*סלמנדרת ענק ג'יאנשי (Andrias jiangxiensis)
*סלמנדרת שויכצרי (Andrias scheuchzeri) – נכחדה
*סלמנדרת מתאו (Andrias matthewi) – נכחדה

==קישורים חיצוניים==

*[http://amphibiaweb.org/cgi-bin/amphib_query?query_src=aw_lists_genera_&table=amphib&where-genus=Andrias&where-species=japonicus AmphibiaWeb – Andrias japonicus].
*[http://amphibiaweb.org/cgi-bin/amphib_query?table=amphib&special=one_record&where-genus=Andrias&where-species=davidianus AmphibiaWeb – Andrias davidianus].

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1837
קטגוריה:טקסונים שתוארו בידי יוהאן יקוב פון טשודי
קטגוריה:סלמנדרות ענקיות
אנדריי קומאץ

אנדריי קומאץ (בסלובנית: Andrej Komac; נולד ב-4 בדצמבר 1979) הוא כדורגלן עבר סלובני ששיחק בעמדת הקשר.

== קריירה ==
קומאץ החל את הקריירה ככדורגלן בקבוצה המקומית גוריצה שבעיר מגוריו נובה גוריצה. לאחר שנה עבר ל-NK פרימורה. בעונת 2001/2002 שיחק באולימפיה ליובליאנה, ולאחר מכן חזר לשנתיים לפרימורה. ב-2004 חזר לקבוצת נעוריו גורציה, שם שיחק עד 2005 וזכה בשתי אליפויות. בהמשך עבר קומאץ לפורטוגל ושיחק למשך שנה בקבוצת מאריטימו, אך חזר ב-2006 לזמן קצר לגוריצה. לאחר מכן שיחק שלוש שנים בקבוצת יורגודן השוודית.

באוגוסט 2009 הגיע קומאץ לישראל וחתם במכבי תל אביב לעונה אחת. בתום אותה עונה חתם בקבוצת רוך חוז'וב הפולנית. בשנת 2012 חזר לגוריצה, ולאחר תקופה קצרה עבר לשחק בליגות הנמוכות באיטליה, תחילה בטרוויזו ולאחר מכן במנזנסה.

בנבחרת סלובניה ערך קומאץ 43 הופעות והיה חלק מהסגל שלה למונדיאל 2010. לאחר המונדיאל פרש מהנבחרת.

==קישורים חיצוניים==

קטגוריה:כדורגלנים סלובנים
קטגוריה:קשרי כדורגל סלובנים
קטגוריה:כדורגלני גוריצה
קטגוריה:כדורגלני אולימפיה ליובליאנה
קטגוריה:כדורגלני מאריטימו
קטגוריה:כדורגלני יורגודן
קטגוריה:כדורגלני מכבי תל אביב
קטגוריה:כדורגלנים זרים בישראל
קטגוריה:כדורגלני מונדיאל 2010
קטגוריה:כדורגלני נבחרת סלובניה
קטגוריה:ספורטאים זרים בפורטוגל
קטגוריה:ספורטאים זרים בשוודיה
קטגוריה:ספורטאים סלובנים בישראל
קטגוריה:ספורטאים זרים בפולין
קטגוריה:ספורטאים זרים באיטליה
קטגוריה:סלובנים שנולדו ב-1979
The Emancipation of Mimi

The Emancipation Of Mimi (בעברית: האמנציפציה של מימי) הוא אלבום האולפן העשירי של הזמרת האמריקאית מריה קארי, אשר יצא לאור בשנת 2005.

מגזין הרולינג סטון דירגו את האלבום במקום ה-389 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שני גרסאות שנוצרו בעבר.<ref></ref>

== רקע ==
האלבום נחשב לאלבום הקאמבק של מריה קארי. הוא יצא לאחר שורה של אכזבות מקצועיות בקריירה של קארי. לאחר כישלון הפרויקט Glitter, והאלבום Charmbracelet, קארי בילתה את השנתיים הבאות בכתיבת שירים ובהקלטת אלבומה הבא.

קארי הייתה מועמדת לשמונה פרסי גראמי על האלבום. בין המועמדויות הן אלבום השנה. היא זכתה בשלוש קטגוריות: Best R&B Song ו-Best R&B Vocal Performance על "We Belong Together", ו-"Best Contemporary R&B Album", על האלבום עצמו. בטקס היא ביצעה את השיר הזוכה ואת "Fly Like A Bird".

== סינגלים ==
בינואר 2005 יצא הסינגל הראשון מהאלבום, "It's Like That", רצועת אר-אנד-בי קצבית שהופקה על ידי ג'רמיין דופרי. השיר הפך תוך מספר שבועות ללהיט הבולט ביותר של קארי מאז החל העשור, כשהוא מטפס בבטחה במצעד הבילבורד. תגובות דומות נרשמו גם מעבר לים, כשהשיר מצליח להתברג במיקומים גבוהים במצעדים גם בבריטניה ואוסטרליה. בישראל הגיע השיר למקום הראשון במצעד הבינלאומי של גלגלצ.

כשבועיים לפני צאת האלבום, יצא לרדיו הסינגל השני, "We Belong Together". השיר הוא בלדה קצבית שהופק אף הוא על ידי דופרי. השיר הפך ללהיט הגדול ביותר בקריירה של קארי. הוא רשם שיא כשכבש שמונה מצעדים במגזין הבילבורד בו זמנית. בסך-הכול שהה 14 שבועות לא רצופים בראש מצעד הבילבורד הכללי. כמו כן, הוא זכה להשמעות הרבות ביותר מעל גלי האתר אי פעם. השיר היה הצלחה גם מחוץ לארצות הברית. הוא הגיע למקום הראשון באוסטרליה ובקנדה ולמקום השני באנגליה.

הסינגל השלישי מהאלבום, "Shake It Off", זכה להצלחה בארצות הברית. הוא הגיע למקום השני, שם שהה שישה שבועות.
בשאר העולם יצא כסינגל כפול עם השיר "Get Your Number".

הסינגל החמישי מהאלבום "Don't Forget About Us", נכלל במהדורה המחודשת של האלבום, והפך לסינגל ה-17 של קארי שהגיע למקום הראשון בארצות הברית. הסינגל האחרון מהאלבום, "" לא הצליח לשחזר את הצלחת קודמיו.

== רשימת רצועות ==

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי מריה קארי
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי סוויז ביטס
קטגוריה:אלבומים שהופקו על ידי סקוט סטורץ'
קטגוריה:אלבומים שהופקו על ידי קניה וסט
קטגוריה:אלבומים שהופקו על ידי רודני ג'רקינס
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום ה-R&B העכשווי הטוב ביותר
קטגוריה:אלבומי חברת איילנד רקורדס
קטגוריה:אלבומי קונספט
יוסף כנאפו

הרב יוסף כנאפו (ה'תקפ"ג, 1823 – ל' בחשון ה'תרס"א, 20 בדצמבר 1900) היה רב ומקובל, מרבני מרוקו. חיבר 18 ספרים, שבעה מהם הודפסו בחייו.

== ביוגרפיה ==
שער ספרו הראשון של הרב יוסף כנאפו שהודפס
נולד במוגדור למשה כנפו, במשפחה בת שלושה בנים, דור שלישי ל"נשרפי אופראן" - קהילה ש-50 מחבריה נשרפו על קידוש ה' בעיירה אופראן, לאחר שסירבו להתאסלם.

בגיל 13 כבר החל ללמוד את תורת הקבלה, ונסע בצעירותו למרקש ללמוד אצל הרב אברהם קוריאט ("ברית אבות"), בן דודו של הרב אליהו בן אמוזג.

בהמשך נישא לאשתו זהרה, ונולדו להם שלשה ילדים; הרב דוד, הרב משה ובת. 

הרב כנאפו סירב לקבל על עצמו משרת רבנות, ואת זמנו הקדיש ללימוד בבית המדרש ולכתיבת חיבוריו.

הרב יוסף כנאפו נפטר בר"ח כסלו, ל' בחשון ה'תרס"א (1901) בעיר מוגדור, בה נטמן.<ref></ref>

=== ספריו ===
הרב כנאפו הקדיש את חייו ללימוד תורה והוראה, וכתב 18 ספרים תורניים.

ספרו הראשון "זבח פסח" נדפס בשנת ה'תרל"ד (1874). שבעה ספרים מתוך חיבוריו נדפסו בחייו, רובם בבית הדפוס של רבי אליהו בן אמוזג בליוורנו איטליה, אשר הוסיף וכתב לחלקם הקדמות. ספרים נוספים ראו אור בדפוס של שלמה בילפורטי וחבריו. 

סירב לקבל עליו משרת רבנות, עסק בכתיבה בבית המדרש והתפרנס מספריו בדוחק רב.

=== משפחתו ===
אחר פטירתו רעייתו הרבנית זהרה עלתה בגפה בגיל 70 לירושלים.

בנו הרב דוד כנפו כיהן לימים כאב בית הדין של קהילת מוגדור. נכדו הוא יצחק קנפו, עיתונאי ואיש רוח מרוקאי-ישראלי. בין צאצאיו נמנים אמנים, סופרים, חוקרים וקצינים בכירים בצה"ל.

צאצאיו הקימו בארץ את עמותת "אות ברית קודש" (על שם אחד מספריו), העוסקת בהנחלת מורשת יהודי מרוקו.

== מספריו ==
*זך ונקי - על המידות והחגים
*מנחת ערב - הלכות ופירושים על תפילת מנחה
*[https://hebrewbooks.org/pdfpager.aspx?req=6639&pgnum=1 אות ברית קודש] - על שמירת הברית
*זבח פסח ו-יפה עיניים - על ההגדה והלכות פסח
*שומר שבת - הלכות שמירת שבת ותפילות, חלק בעברית וחלק בערבית יהודית
*חסדי אבות - סיפורי הבעש"ט ולקחי מוסר בעקבותיהם, בערבית יהודית
* [https://hebrewbooks.org/pdfpager.aspx?req=5378&pgnum=1 טוב רואי] - פירוש על מסכת אבות
* טרילוגיה מעט מים (יו"ל מכת"י על ידי פרופ' משה עמאר, ירושלים תש"פ) מעט צרי ו-מעט דבש
* קול זמרה - דרושים על התורה
* יוסף בסתר - ביאורים על ספר הזוהר ומפרשיו
* בדי הארון - הגהות על ספר "אוצרות חיים" לרבי חיים ויטל וביאורים על כתובים

== ראו גם ==
* יצחק ד. קנפו

== לקריאה נוספת ==
* אליחי כנפו, רבי יוסף כנאפו זיע"א, חייו ומשנתו
* אשר כנפו, יכי"ן רבי יוסף כנאפו - משנתו החינוכית ערכית - קובץ מאמרים, ניסן תשס"ב

==קישורים חיצוניים==
* אשר כנפו, [http://www.otbritkodesh.com/content/view/96/64/ ארון הספרים של זקני-רבי יוסף כנאפו זצ"ל], אתר ברית
* אשר כנפו, [http://www.otbritkodesh.com/content/view/73/64/ עיצוב הזיכרון ההיסטורי של קהילה], אתר ברית
* 
* 

== הערות שוליים ==

קטגוריה:מקובלים
קטגוריה:רבנים מרוקאים
קטגוריה:אסואירה: רבנים
קטגוריה:פרשני מסכת אבות
קטגוריה:פרשני ספר הזוהר
קטגוריה:ילידי 1823
קטגוריה:נפטרים ב-1901
קוסטאס צרצריס

קוסטאס צרצריס (ביוונית: Κώστας Τσαρτσαρής; נולד ב-17 באוקטובר 1979 בורייה, יוון) הוא כדורסלן עבר יווני ששיחק בעמדות הפאוור פורוורד והסנטר וכיום מאמן כדורסל. ברוב הקריירה שלו שיחק בקבוצת פנאתינייקוס מהליגה היוונית. גובהו 2.10 מטרים.

==קריירה קבוצתית==
צרצריס הוא בוגר מחלקת הנוער של פיליפוס ברויה (יוון), בה שיחק בין השנים 1995–1997. בעונת עבר לשחק בקבוצת גרינדביק האיסלנדית וכבר בעונתו הראשונה כמקצוען העמיד ממוצעים גבוהים ביותר של 20.7 נקודות, 16.3 ריבאונדים, 3 אסיסטים, 2.8 חטיפות ו-1.3 חסימות למשחק. בעונה שלאחר מכן עבר לניר איסט וממוצעיו ירדו משמעותית ל-6.6 נקודות, 4.8 ריבאונדים ואסיסט אחד למשחק. לאחר מכן שיחק שלוש שנים בפריסטרי בהן העמיד בסך הכל ממוצעים של 11.4 נקודות, 7.1 ריבאונדים ו-1.8 אסיסטים למשחק.

בעונת , שב צרצריס למולדתו וחתם באלופת היורוליג פנאתינייקוס. בעונתו הראשונה במדיה קלע 5.4 נקודות והוריד 3.4 ריבאונדים בממוצע למשחק וסייע לקבוצתו לזכות באליפות יוון ובגביע היווני. בעונה שלאחר מכן ממוצעיו עלו ל-8.5 נקודות, 5 ריבאונדים ו-1.1 אסיסטים למשחק והוא אף נבחר למשחק האולסטאר היווני וסייע לקבוצתו לזכות שוב באליפות הליגה. בחמש העונות שלאחר מכן ( - ), סייע צרצריס לפנאתינייקוס לזכות ב-5 אליפויות הליגה היוונית, ב-5 גביעי יוון מתוכם נבחר 3 פעמים (2006–2008) ל-MVP של המפעל ובשתי אליפויות יורוליג (2007, 2009) ובנוסף על כך נבחר עוד ארבע פעמים להשתתף באולסטאר הליגה היוונית.

==נבחרת לאומית==
צרצריס משחק גם בנבחרת יוון. את דרכו בנבחרת הלאומית החל בנבחרת עד גיל 18, לאחר מספר שנים עלה לנבחרת עד גיל 22, עימה השתתף באליפות אירופה 1998. באולימפיאדת אתונה הפך לראשונה לשחקן רשמי של הנבחרת הבוגרת והיה שותף לזכייתה באליפות אירופה שנה לאחר מכן. בנוסף על כך היה בסגל נבחרת יוון שזכתה במדליית הכסף באליפות העולם 2006 והיה שותף לה באליפות אירופה 2007 ובמשחקים האולימפיים בבייג'ינג 2008.

==קישורים חיצוניים==

* [http://www.euroleague.net/competition/players/showplayer?clubcode=pan&pcode=ACN פרופיל] באתר היורוליג

קטגוריה:כדורסלנים יוונים
קטגוריה:כדורסלנים באולימפיאדת בייג'ינג (2008)
קטגוריה:כדורסלנים באולימפיאדת אתונה (2004)
קטגוריה:כדורסלני נבחרת יוון
קטגוריה:כדורסלני פריסטרי אתונה
קטגוריה:כדורסלני פנאתינאיקוס
קטגוריה:מאמני כדורסל יוונים
קטגוריה:יוונים שנולדו ב-1979
גלגל הצבעים

גלגל צבעים משנת [[1908 המחולק ל"צבעים חיוביים" ו"צבעים שליליים".]]
גלגל צבעים המכיל צבעי יסוד, צבעים משניים וצבעים שלישוניים.
גלגל צבעים מסוג RGB (שצבעי היסוד שהוא מכיל הם אדום, ירוק וכחול).
גלגל הצבעים הוא ייצוג מופשט של גוני הצבע השונים הניתנים לתפיסה על ידי עין אנושית, על פני מעגל.

== הצבעים בגלגל הצבעים ==
בשימוש בצבע כחומר לציור נהוג להשתמש בגלגל צבעים המורכב משלושת צבעי היסוד: אדום,צהוב וכחול, והצבעים המיוחדים שחור ולבן, כשבין כל שניים מהם, הצבע הנוצר מערבובם. כך ניתן לראות את הצבע הכתום בין הצהוב והאדום, את הירוק בין הכחול והצהוב, ואת הסגול בין האדום והכחול. שלושת צבעים אלו נקראים צבעים משניים. ניתן להציג בגלגל צבעים גם את הצבעים הנוצרים בין ערבוב כל צבע יסוד והצבע המשני שלידו, וכך ליצור את ששת הצבעים השלישוניים וכאשר יערבבו את כל הצבעים יחד יצא שחור, ניתן לחלק את גלגל הצבעים לשני חצאים על מנת להפריד בין הצבעים החמים (האדומים, הצהובים וחלק מהירוקים) לצבעים הקרים (הסגולים, הכחולים וחלק מהירוקים).
קיימים גם גלגלי צבעים המבוססים על שלושה צבעי יסוד שונים כמו גלגל צבעים המבוסס על הצבעים אדום ירוק וכחול (RGB), וכן כאלו המכילים ארבעה צבעי יסוד.

לרוב נהוג לשרטט את הצבעים כאשר הצבע האדום נמצא בזווית של 0 מעלות (כלומר - מצד ימין, או 'בשעה 3'), ויתר והצבעים מסודרים בהדרגה אחריו, עם כיוון השעון, בהתאם לתחום התדרים שלהם בספקטרום הנראה. 

בהינתן מודל של גלגל צבעים, קל לגזור ממנו שילובי צבעים משלימים ושאר ערכות צבעים לצורכי עיצוב חזותי, קריאות וכדומה.

== היסטוריה של גלגל הצבעים ==

גלגל הצבעים של ניוטון עושה אנלוגיה בין צבעים לתווים מוזיקליים, כך שתדר כל צבע אנלוגי לגובה הצליל בסולם מוזיקלי.
הרעיון שניתן לסדר את צבעי הספקטרום הנראה בסידור מעגלי כדי לחזות את הגוון של תערובת צבעים הוצע לראשון על ידי אייזק ניוטון בספרו אופטיקה משנת 1704. ניוטון הציע תהליך חישובי המאפשר לחזות את גוון התערובת לפי שני הצבעים ועוצמת התאורה היחסית של כל צבע. החישוב של ניוטון את הצבע המתקבל כרך בשלושה שלבים: ראשית, סמן את שני הצבעים על גלגל הצבעים, ולידם כתוב את משקלו של כל צבע. שנית מצא את ה-barycenter (מרכז מסה) של שני הצבעים המשוקללים בצורה שונה. שלישית, פרש את המרחק הרדיאלי של מרכז המסה של שני הצבעים ממרכז המעגל כרוויה של הצבע, ואת המיקום האזימוטלי של התו המתקבל על המעגל כצבע של התערובת. לכן, גלגל הצבעים של ניוטון הוא חיזוי של מודל הצבעים המודרני CIE 1931 color diagram.

==ראו גם==
* צבע יסוד
* ייצוג צבע במחשב
* עיוורון צבעים

==קישורים חיצוניים==

* 

קטגוריה:צבעים
אלכסיי סאבראשנקו

אלכסיי סאבראשנקו (ברוסית: Алексей Саврасенко; נולד ב-28 בפברואר 1979 בקרסנודאר) הוא כדורסלן עבר רוסי בעל אזרחות יוונית, ששיחק בעמדת הסנטר.

==קריירת המועדונים==
סאבראשנקו החל את הקריירה שלו בשנת 1995, בהיותו בן 17 בלבד, בקבוצת אולימפיאקוס מהליגה היוונית. בעונותיו הראשונות בקבוצה הוא מיעט לקבל דקות משחק, וכתוצאה מכך גם תפוקתו עבור הקבוצה הייתה דלה. בעונת הושאל סאבראשנקו לקבוצת פריסטרי אתונה מליגת העל היוונית, וכשחזר לאולימפיאקוס בעונה שלאחר מכן, הפך לשחקן משמעותי בקבוצה וזכה עמה בגביע היווני ב-2002.

זמן קצר לאחר תחילת עונת , עבר סאבראשנקו לצסק"א מוסקבה מהליגה הרוסית. בעונתו הראשונה בצסק"א הוא שותף במספר מועט של משחקים, אך בעונות הבאות השתפר והפך לאחד משחקני הקבוצה הבולטים. עונת השיא שלו הייתה עונת , שבה הוא קלע 9.8 נקודות בממוצע למשחק בליגה וזכה בתואר ה-MVP של הגביע הרוסי.

סאבראשנקו היה שותף לזכייה בתארים רבים של צסק"א: שני גביעי היורוליג בשנים 2006 ו-2008, שש אליפויות רוסיה רצופות בשנים 2003-2008, ושלושה גביעים רוסיים בשנים 2005-2007. 

בראשית 2009 עבר סאבראשנקו בהשאלה לקבוצת ספרטק סנקט פטרבורג, ולבסוף, חתם בהמשך אותה שנה בדינמו מוסקבה. ב-2010 עבר לחימקי מוסקבה ושיחק בה במשך שתי עונות.

ב-2011 חתם באוניקס קאזאן.

ב-2012 חתם בלוקומוטיב קובאן לעונה, ובסיומה פרש מכדורסל.

==נבחרת לאומית==
סאבראשנקו שיחק לראשונה עבור נבחרת רוסיה באליפות אירופה בשנת 2001 וכעבור שנה השתתף באליפות העולם 2002, ומאז הוא שחקן קבוע בנבחרת הלאומית ואחד משחקניה המובילים. הישג השיא שלו עם הנבחרת היה זכייה במדליית הזהב באליפות אירופה 2007. הוא השתתף עם הנבחרת גם באליפויות אירופה של 2003 ו-2005, וכן בטורניר הכדורסל של אולימפיאדת בייג'ינג 2008.

==תארים==
;אולימפיאקוס
* יורוליג: 1997
* אליפות יוון: 1996, 1997
* הגביע היווני: 1997, 2002

;צסק"א מוסקבה
* יורוליג: 2006, 2008
* אליפות רוסיה: 2003, 2004, 2005, 2006, 2007, 2008
* הגביע הרוסי: 2005, 2006, 2007
** MVP של הגביע הרוסי: 2007

;נבחרת רוסיה
* אליפות אירופה: 2007

==קישורים חיצוניים==

* [https://web.archive.org/web/20090903154204/http://www.fiba.com/pages/eng/fe/08/olym/men/teamPlay/play/p/competitioncode/eventid/4004/langid/1/langlc/en/playernumber/19021/roundid/4004/season/teamnumber/381/fe_teamPlay_playStat.html אלכסיי סאבראשנקו] באתר אולימפיאדת בייג'ינג

קטגוריה:כדורסלנים רוסים
קטגוריה:כדורסלנים יוונים
קטגוריה:כדורסלנים באולימפיאדת בייג'ינג (2008)
קטגוריה:כדורסלני נבחרת רוסיה
קטגוריה:כדורסלני פריסטרי אתונה
קטגוריה:כדורסלני אולימפיאקוס
קטגוריה:כדורסלני צסק"א מוסקבה
קטגוריה:כדורסלני ספרטק סנקט פטרבורג
קטגוריה:כדורסלני חימקי
קטגוריה:כדורסלני דינמו מוסקבה
קטגוריה:כדורסלני אוניקס קאזאן
קטגוריה:כדורסלני לוקומוטיב קובאן
קטגוריה:רוסים שנולדו ב-1979
שריון ריאקטיבי

[[נגמ"ש לחימה (IFV) מדגם בראדלי עם מיגון ריאקטיבי. ניתן לראות בבירור את חומר הנפץ שהותקן בחזית הכלי, בצדדיו ואף על צריחו. חבילת מיגון זו היא מתוצרת חברת רפא"ל הישראלית]]
טנק [[Type 96 עם מיגון ריאקטיבי על הצריח]]
שריון ריאקטיבי הוא סוג שריון המותקן ברכב קרבי משוריין המגיב לפגיעת תחמושת באופן שמקטין את הנזק לרכב. מיגון כזה יעיל בעיקר נגד חימוש המבוסס על מטען חלול (כגון רקטות נ"ט וטילי נ"ט). קיימים סוגים שונים של מיגון ריאקטיבי, אולם מרביתם עושים שימוש ביחידות של חומר נפץ הודף המותקנות על הדופן החיצונית של הרכב. יחידות אלה מתפוצצות עם פגיעת החימוש, וכך מפחיתות משמעותית את יעילותו. 

טכנולוגיה זו פותחה לאחר מלחמת ששת הימים על ידי חוקר גרמני בשם מנפרד הלד שעסק בניתוח הפגיעות שנגרמו לטנקים ישראליים במלחמה. הפיתוח של הלד הוא הבסיס למרבית מערכות המיגון הריאקטיבי המצויות בשימוש כיום. שימוש חלוצי בטכנולוגיה של הלד נעשה על ידי ישראל במיגון הידוע בשם "בלייזר" על טנקי שוט ומגח במלחמת לבנון הראשונה, אז הוכיח את יעילותו. 

כדי להתגבר על המיגון הריאקטיבי פותחו טילי נ"ט ופגזי טנקים בעלי ראש קרב כפול (טַנְדֵּם). בתצורה זו מכיל טיל הנ"ט או הפגז שני מטעני נפץ, במקום אחד, המוצבים אחד מאחורי השני (מכאן השם "טנדם").
# המטען הקדמי, אשר בדרך כלל קטן משמעותית ביחס למטען האחורי, בא במגע ראשון עם המטרה. הוא מתפוצץ ראשון בזמן הפגיעה במטרה, על מנת ליזום את חומר הנפץ שבקופסת המיגון הריאקטיבי ובכך לנטרל את ההגנה שמספקת קופסת המיגון. 
# המטען האחורי, לאחר שהמטען הראשון יזם, מפעיל מטען חלול החודר דרך הפתח בנקודת הפגיעה שפרץ המטען הראשון בשריון הריאקטיבי וחודר דרך השריון הפסיבי של גוף הרכב הקרבי המשוריין.

== ראו גם ==
* מערכת הגנה אקטיבית לטנקים

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:שריון
כיכר אליאנס

כיכר אליאנס (בצרפתית Place d'Alliance) היא כיכר עירונית בעיר נאנסי שבצפון-מזרח צרפת, השוכנת כ-150 מטרים ממזרח לכיכר סטניסלאס הגדולה והידועה ממנה. בשנת 1983 הוכרזו שתי הכיכרות, ביחד עם כיכר קרייר כאתר מורשת עולמית. 
== היסטוריה ==
הכיכר הוקמה בהוראתו של סטניסלאב לשצ'ינסקי, מלך פולין שנשא גם בתואר דוכס לורן בין השנים 1766-1738. היא תוכננה על ידי האדריכל עמנואל ארה (Emmanuel Héré), וסביבה הוקמו בתי מידות פרטיים ("hôtel particulier"). בתחילה נקראה הכיכר על שמו של סטניסלה הקדוש, אך עד מהרה הוסב שמה לכיכר אליאנס, על מנת להנציח את הברית שנחתמה בשנת 1756, בעקבות מלחמת שבע השנים, בין לואי החמישה עשר, מלך צרפת, למריה תרזה מאוסטריה. ברית זו שינתה בריתות קודמות שנכרתו לאחר מלחמת הירושה האוסטרית, ואשר במסגרתן היו צרפת ואוסטריה יריבות.

צורתה של הכיכר היא כשל מלבן באורך של כ-70 מטרים מצפון לדרום, וברוחב של כ-60 מטרים ממזרח למערב. הרחבה אינה מרוצפת ושדרת עצי טיליה שנטעה בשנת 1763 מקיפה אותה מכל כיווניה. במרכז הרחבה נצבת מזרקה ועליה מתנוססת הכתובת:
<div style="direction: ltr;">

</div>

מעל אגן האבן נצבות דמויות אלגוריות עשויות עופרת המשמשות כמזרקות, ומעליהן אובליסק אבן שבראשו דמות התוקעת בביוגל.

==קישורים חיצוניים==

* [https://web.archive.org/web/20100424072735/http://www.ot-nancy.fr/uk/centre_historique/place_alliance.php הכיכר באתר לשכת התיירות העירונית]

קטגוריה:צרפת: אתרי מורשת עולמית
קטגוריה:נאנסי
אליאנס
קטגוריה:גראנד אסט: מבנים
ז'ורז'-לואי לקלר דה בופון

ז'ורז-לואי לקלר דה בופון (בצרפתית: Georges-Louis Leclerc, Comte de Buffon; 7 בספטמבר 1707 – 16 באפריל 1788) היה חוקר טבע, מתמטיקאי, קוסמולוג ועורך אנציקלופדיות צרפתי.

==קורות חיים==

ז'ורז'-לואי לקלר דה בופון נולד בעיר מונבאר במחוז קוט ד'אור שבחבל בורגון בצרפת. אביו היה לחבר המועצה המשפטית של העיר דיז'ון, והמשפחה עברה להתגורר שם. אחרי שסיים לימודים בבית ספר תיכון של מסדר הישועים שבעיר, למד בופון הצעיר משפטים והוסמך כעורך דין ב-1726, אך העדיף את המדעים למרות שמשפחתו לא ראתה זאת בעין יפה. ב-1728 החל ללמוד מתמטיקה באוניברסיטה של העיר אנז'ה. הוא קרא את כתבי אייזק ניוטון ונרשם גם לקורס ברפואה, אך היות שהרג קצין קרואטי בדו-קרב נמלט לדיז'ון או לנאנט. משם יצא למסע נרחב באירופה, אך שב למשפחתו כדי להבטיח את ירושתו אחרי שאביו נישא בפעם השנייה.

בופון תרגם לצרפתית את כתבי ניוטון וניסה לעשות שימוש בחשבון דיפרנציאלי ואינטגרלי בתורת ההסתברות. הוא עקר לפריז ושם התוודע אל וולטר ואל אנשי רוח אחרים, וב-1734 התקבל כחבר האקדמיה הצרפתית למדעים. ב-1739 התמנה על ידי פטרונו, השר מורפה, למנהל הגן הבוטני המלכותי בפריז. הוא הרחיב אותו על ידי הוספת עצים וצמחים רבים מכל רחבי העולם, והקים בו מוזיאון ומרכז למחקר מדעי. ב-1753 נבחר לחבר האקדמיה הצרפתית, ובנאומו בטקס קבלתו קרא את חיבורו "מחקר על הסגנון". ב-1773 הוענק לו תואר האצילות דה בופון. הוא מת בפריז ב-1788.

==יצירתו==
דה בופון נודע בעיקר בשל יצירתו המקיפה "היסטוריה של הטבע" (Histoire naturelle), שכללה 35 כרכים שיצאו לאור בשנים 1749–1788. תשעה כרכים נוספים פורסמו אחרי מותו. יצירה זו כוללת את כל שהיה ידוע בזמנו על עולם הטבע. היא נכתבה בסגנון מלוטש, תורגמה לשפות רבות ונקראה על ידי משכילים רבים ברחבי אירופה. בין השאר, תורגמו חלקים מן היצירה לעברית על ידי אברהם בן הגר"א.

בין היתר, עסק דה בופון בבעיית מקורה של מערכת השמש, וסבר כי כוכבי הלכת נוצרו כתוצאה של התנגשויות מטאורים בשמש. הוא הביע את דעתו כי גיל כדור הארץ הוא 75,000 שנה - טענה שהייתה מנוגדת לדוגמה של הכנסייה הקתולית בצרפת, שהטילה חרם על ספריו והעלתה אותם באש.

דה בופון הכחיש את מה שנאמר בספר "בראשית" על אודות תיבת נוח, וסבר כי החיות לא נוצרו כפי שהן, אלא עברו תהליכים של התפתחות ושל התנוונות במשך הזמן. הוא בחן את הדמיון בין האדם לבין הקוף ואת האפשרות כי יש להם אב-קדמון משותף. צ'ארלס דרווין כתב כי דה בופון היה החוקר הראשון בזמן החדש שעסק בתורת האבולוציה.

==ראו גם==
* המחט של בופון

==קישורים חיצוניים==

* 
* [http://books.google.com/books?id=MecTAAAAYAAJ&pg=RA5-PA23&lpg=RA5-PA23&dq=baboin+buffon&source=web&ots=HTCjq_7gqU&sig=VpTvty8nNjO57RD_3YZw5wrxJV4&hl=fr&sa=X&oi=book_result&resnum=9&ct=result#v=onepage&q=&f=false קטע מהספר שכתב, Cours de l'histoire naturelle des mammifères], google books
* 
* 

קטגוריה:חוקרי טבע
קטגוריה:מדענים צרפתים
קטגוריה:חברי האקדמיה הצרפתית
קטגוריה:חברי האקדמיה הצרפתית למדעים
קטגוריה:מנהלי גנים בוטניים
קטגוריה:אנציקלופדיסטים צרפתים
קטגוריה:צרפתים חברי האקדמיה האמריקאית לאמנויות ולמדעים
קטגוריה:עמיתים זרים בחברה המלכותית
קטגוריה:צרפתים שנולדו במאה ה-18
קטגוריה:צרפתים שנפטרו ב-1788
תנועה מקבילה

בתאוריית המוזיקה תנועה מקבילה היא תנועתם של שני קולות לאותו הכיוון באותה קפיצה, כך שהמרווח ביניהם נשמר. לדוגמה, מעבר מדו וסול לרה ולה הוא קווינטות מקבילות. תנועה מקבילה אינה רצויה בדרך כלל במוזיקה פוליפונית. יש הפרדה בין תנועה במרווח זך, שאינו כולל את הקוורטה, לתנועה של שאר המרווחים. הסיבה לכך שהתנועה המקבילה אסורה (או אינה מומלצת) היא שבמוזיקה פוליפונית כל הקולות צריכים להיות עצמאיים ובלתי תלויים זה בזה. מקורו של האיסור הוא בקונטרפונקט.

נהוג להשתמש בתנועה מקבילה "אסורה" כדי להדגיש את המלודיה במוזיקה למקלדת למשל, ובמוזיקה מודרנית היא נפוצה גם בליווי.

==מרווחים זכים==
תנועה מקבילה באוקטבה, קווינטה, או פרימה, נחשבת אסורה במוזיקה פוליפונית על פי המסורת של באך. איסור זה הוא אולי החמור ביותר בקונטרפונקט. התנועה היחידה המותרת היא בירידה מקווינטה זכה לקווינטה מוקטנת. כלומר, אם בין שני קולות יש מרווח של קווינטה זכה, ושניהם יורדים כך שהמרווח ביניהם נהיה קווינטה מוקטנת (כלומר טריטון). למשל, מדו סול לסי פה. עם זאת, המהלך ההפוך אינו קביל.

לדוגמה, כששני קולות זזים באוקטבות מקבילות הם למעשה רק קול אחד. לכן, אם בתוך ארבעה קולות שניים נעים בתנועה מקבילה של אחד המרווחים לעיל, זה נשמע כאילו יש רק שלושה, והמהלך ההרמוני נחלש מאד.

===תנועה נסתרת===
תנועה מקבילה בפרימה, קווינטה או אוקטבה, היא כל כך לא רצויה, שאפילו תנועה שנשמעת כמו תנועה מקבילה אסורה. כששני קולות נכנסים מאותו הכיוון לאחד מהמרווחים הללו ישנה תנועה נסתרת. לדוגמה, מהלך מדו סי ללה מי תהיה קווינטה נסתרת.

אמנם מקובל מאוד להימנע מתנועה נסתרת, אך כיוון שהיא פחות חריפה מתנועה מקבילה, יש יותר יוצאים מן הכלל המאפשרים אותה. ראשית, כל תנועה נסתרת אסורה רק בין קולות חיצוניים, כלומר במקרה של ארבעה קולות (בס, טנור, אלט וסופרן) אסור שהאלט או הסופרן יקיימו תנועה נסתרת עם הבס והטנור, אך בין בס לטנור, או בין אלט לסופרן מותר. כמו כן, אם הסופרן יורד בצעד, ואילו הבס יורד בקפיצה, התנועה מותרת. למשל מסול רה, לדו דו (לרוב יגיע בסיום קדנצה) מותר לנוע.

==תנועה מקבילה במרווחים אחרים==
תנועה במרווחים אחרים, כשהנפוצים הם טרצה או קוורטה, מותרת אך לא מומלצת. בעוד שהיא לא גורמת לקולות להישמע כקול אחד, היא מחלישה את הייחוד של כל קול, ועל כן לא נהוג להשתמש בה בכמה מהלכים ברצף. לרוב אומרים שעד שלושה מהלכים בתנועה מקבילה שכזו הוא דבר אפשרי, אך יותר מכך גורם לקולות לאבד את עצמאותם. המספר הזה הוא גבול שרירותי, והאוזן היא למעשה הריבון הקובע.

==שימושים בתנועות מקבילות==
כאמור, ה"איסורים" או ה"הגבלות" הם למוזיקה פוליפונית, והם נכונים לתקופתו של באך. כיום נפוץ מאוד לשבור אותם במודע, או שלא במודע. לדוגמה, במוזיקה פופולרית או רוק יש מעט נגני גיטרה שלא נעים לאורך שיר שלם כמעט באוקטבות, וקווינטות נסתרות. כמו כן, גם באך היה משתמש בתנועה מקבילה כדי להדגיש. לדוגמה, אחת היצירות המוכרות שלו, טוקטה ופוגה ברה מינור, נפתחת בשני קולות המבצעים את אותה המלודיה במרווח של אוקטבה.

עם זאת, תנועה מקבילה היא תיאור של תופעה פסיכואקוסטית שמשפיעה עלינו בכל מוזיקה שאנו שומעים, גם אם איננו בהכרח מודעים אליה. יש מצבים הרגישים אליה יותר (למשל קוראלים למקהלה) ויש כאלה שפחות (מוזיקה מודרנית), יש מלחינים שהיו משתמשים בה בכוונה, לדוגמה בטהובן, גם במוזיקה שיחסית רגישה אליה.

==ראו גם==
* תאוריית המוזיקה - מונחים

קטגוריה:תאוריית המוזיקה
אילן ברקוביץ' (כדורסלן)

אילן ברקוביץ (נולד ב-1 בפברואר 1975) הוא מאמן וכדורסלן ישראלי המשחק בעמדת הרכז.

== קריירה ==
בארבע שנותיו הראשונות בקריירה שיחק ברקוביץ' בעירוני נהריה, אך רק לאחר ירידתה לליגה הלאומית החל לקבל דקות משחק משמעותיות. בעונתו האחרונה בנהריה שיחק 22 משחקים בהם קלע 18.2 נקודות בממוצע למשחק. בעונת עבר לשחק בהפועל אילת ובעונה שלאחר מכן שיחק במכבי חדרה. לאחר מכן ירד לשחק בליגה הארצית וחתם בהפועל מעיליא לשנתיים. בעונת שב לעירוני נהריה ועם 11.4 נקודות בממוצע למשחק סייע לה לחזור לליגת העל.

בעונת עבר להפועל גלבוע/גליל עליון ובעונתו השנייה בה נבחר לשחקן השישי של העונה בליגת העל. לאחר חמשת המחזורים הראשונים של עונת עבר למכבי חיפה ולאחר עונה אחת עבר להפועל תל אביב עימה שיחק גם ביורופליג. בעונה שלאחר מכן חתם בהפועל חולון והיה גורם מרכזי בעלייתה לליגת העל כשהוא נבחר לחמישיית העונה של הליגה הלאומית.

בעונת עבר לשחק בהפועל באר שבע ושוב נבחר לחמישיית העונה של הליגה, בעונה שלאחר מכן קיבל גם את תפקיד המאמן של קבוצת הנוער של המועדון. לאחר קריסתה של באר שבע החליט ברקוביץ' לחזור לליגת העל וחתם בעירוני רמת גן, אך כבר בפתיחת העונה שוחרר וחתם בהפועל עפולה, עימה עלה שוב לליגת העל. לאחר עונה זו חתם בהפועל חיפה. בתחילת עונת 2010/11 חתם ברקוביץ' באליצור נווה דוד רמלה.

לאחר שתי עונות מוצלחות ברמלה, ירד ברקוביץ' לליגה הארצית וחתם בקבוצת א.ס. רמת השרון לה סייע לעלות לליגה הלאומית.

בשנת 2015 עלה ברקוביץ' פעם נוספת הפעם עם הפועל רמת גן לליגה הלאומית ובין השנים 2015-2017 שיחק במדי בית"ר כפר יונה מהליגה הארצית, איתה העפיל לחצי גמר הפלייאוף.

ב-2017 שימש כמאמן קבוצת הנוער של הפועל גבעתיים/רמת גן בליגה הלאומית.

ביולי 2017 חתם כשחקן בקבוצת מכבי הוד השרון בפברואר 2018 נפצע וגמר את העונה.

בקיץ 2018 אימן את קבוצת הבוגרים של אליצור רמלה ובסיום העונה העפיל עימה לליגה הארצית.

ביוני 2019 חזר ברקוביץ' לכפר יונה בליגה הארצית, שם הוא משמש כמאמן ראשי וכשחקן.

לקראת עונת 2023/2024 עבר ברקוביץ' להפועל רמת גן / גבעתיים. 

==קישורים חיצוניים==

==הערות שוליים==

קטגוריה:כדורסלנים ישראלים
קטגוריה:כדורסלני עירוני נהריה
קטגוריה:כדורסלני הפועל אילת
קטגוריה:כדורסלני מכבי חדרה
קטגוריה:כדורסלני הפועל גליל עליון
קטגוריה:כדורסלני מכבי חיפה
קטגוריה:כדורסלני הפועל תל אביב
קטגוריה:כדורסלני הפועל חולון
קטגוריה:כדורסלני מכבי עירוני רמת גן
קטגוריה:כדורסלני הפועל באר שבע
קטגוריה:כדורסלני הפועל עפולה
קטגוריה:כדורסלני הפועל חיפה
קטגוריה:כדורסלני א.ס. רמת השרון
קטגוריה:כדורסלני מכבי הוד השרון
קטגוריה:כדורסלני אליצור רמלה
קטגוריה:ישראלים שנולדו ב-1975
עבודות עפר

דחפור D10N עובד בשטח: הוא גורף עפר, דוחף אותו ולבסוף שופך אותו לערימה. הדחפור מכין את השטח לסלילת כביש 431.]]
[[דחפור די-9 בשירות צה"ל מבצע עבודות עפר והערמת סוללות.]]
[[מחפר חופר באדמה.]]

עבודות עפר הן עבודות הנדסה הכוללות הזזה או העברה של כמויות גדולות של עפר, אדמה, סלעים, חצץ, חול וכדומה. עבודות כאלה נעשות בדרך כלל באמצעות ציוד מכני הנדסי (צמ"ה) כגון דחפורים, מגרדות, מחפרים, שופלים ומשאיות עפר. 

עבודות עפר כוללות פריצת דרכים, סלילת כבישים והנחת מסילות רכבת, בניית סכרים, הקמת סוללות עפר, חפירת תעלות, יישור שטח ועוד.

בהנדסה צבאית, משמשות עבודות עפר גם לבניית ביצורים כגון עמדות מגנן כנגד אש תותחים (כחלק מביצורי קבע כנגד ארטילריה שהתפתחו בעקבות המצאת התותח והעלמות החומות הגבוהות המסורתיות) וטילים נגד טנקים (עבור עמדות מגנן לטנקים ורכב קרבי משוריין), בניית חפירים, חפירת תעלות נ"ט ושוחות והקמת חסימות עפר. כמו כן, נעשה שימוש בעבודות עפר כדי להתגבר על ביצורי האויב על ידי מילוי תעלות, פריצת צירים, הריסת סוללות וכו'.

עבודות עפר דורשות ידע בהנדסה גאוטכנית (כגון נוזליות עפר וחיכוך) וכן הערכת כמויות כדי להבטיח שנפח העפר באזור ה-cut (האזור ממנו מפנים את העפר) יתאים לזה שב-fill (האזור אליו מפנים את העפר), תוך כדי מזעור מרחק התזוזה. בעבר, נעשו חישובים אלה על ידי סרגל חישוב ושיטות כמו חוק סימפסון. כיום ניתן לבצעם באמצעות מחשב ותוכנה ייעודית, כולל אופטימיזציה עבור עלויות הגרירה/דחיפה ולא עבור מרחק הגרירה/דחיפה (שכן העלות לא עומדת ביחס ישר למרחק).

בגלל הכמויות הגדולות של חומר שנדרש להזזה - שיכולות להגיע אף למיליוני מטר מעוקב במקרים של בניית סכרים גדולים - נדרש ציוד מכני הנדסי כבד וגדול כדי לבצע את העבודה ביעילות. ואכן, תחום עבודות העפר עבר מהפכה עם המצאת מגרדת פרזנו והטרקטור ומאוחר יותר כלי הצמ"ה שנגזרו מהם: דחפור, מגרדת, יעה אופני, מחפר, מפלסת, מחפרון, משאיות עפר ומכונות חפירה גדולות.

== קישורים חיצוניים ==

* [http://www.עבודות-עפר.co.il/ ארגון עבודות עפר, התאחדות הקבלים] 
* סרטונים וקטעי וידאו
** [http://www.youtube.com/watch?v=HKMACKYgTUA דחפור D9R דוחף עפר], יוטיוב
** [https://www.youtube.com/watch?v=AiqXKTy6uIA צילום של D9T בעבודה באמצעות רחפן], ביוטיוב
** [https://www.youtube.com/watch?v=1NyNuz6d9wA שני דחפורי D9T בעבודה], יוטיוב

קטגוריה:הנדסה אזרחית